|  |  |
| --- | --- |
|  | **Nemesbük Község Polgármestere** 8371 Nemesbük , Petőfi u. 1.Tel: 83/344888E-mail:nemesbuk8371@gmail.com |

Előterjesztés

Tárgy: A házasságkötés hivatali helyiségen kívüli, valamint a hivatali munkaidőn kívül történő engedélyezésének szabályairól, valamint az azokért fizetendő díjak mértékéről szóló 3/2013 (IV.27..) önkormányzati rendelet módosítása

Tisztelt Képviselő-testület!

2010.-ben hatályba lépett az anyakönyvi eljárásról szóló 2010. évi I. törvény, melynek 96.§-a alapján a Képviselő-testület az alábbi élethelyzetek szabályozására kapott felhatalmazást:

***96. §*** *Felhatalmazást kap a települési önkormányzat, hogy*

*a) rendeletben határozza meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályait,*

*b) rendeletben állapíthassa meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése esetén a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj*

Az önkormányzat jelenleg hatályos 3/2013. (IV.27.) önkormányzati rendelete szabályozza a házasságkötések és egyéb családi események díjtételeit és a munkaidőn kívüli események rendjét. A 4. § (2) bekezdésében szabályozott, munkaidőn kívüli házasságkötésre vonatkozó szabályozásban módosítani szükséges a jogszabályi hivatkozást- 2010. évi I. törvény 27§ (2) bekezdése-, továbbá a pénteki események vonatkozásában a 15-18 óráig történő lebonyolítást 13.30-18 órára kiterjeszteni , mivel a járványhelyzet miatt megnövekedett a pénteken történő házasságkötések száma és az ügyfelek igénye a 15 óra előtti házasságkötés lehetőségére.

A 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a polgármester jár el.

A rendelet alkotásához Magyarország helyi önkormányzatairól szóló 2011. évi CLXXXIX törvény 50.§-a alapján minősített többség szükséges.

**Előzetes hatásvizsgálat a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: a házasságkötések és egyéb családi események szolgáltatási díjairól szóló 5/2013 (III.12.) önkormányzati rendelet módosítása

**Társadalmi-gazdasági hatása**: törvény végrehajtásának elősegítése

**Költségvetési hatása**: nincs

**Környezeti, egészségi hatása**: nincs

**Adminisztratív terheket befolyásoló hatása**: nincs

**Egyéb hatása**: nincs

**A rendelet megalkotásának szükségessége**: az anyakönyvi eljárásról szóló 2010. évi I. törvény 96.§-ban foglalt jogalkotási kötelezettség teljesítése

**A rendelet megalkotása elmaradása esetén várható következmények**: nem megfelelő színvonalú szolgáltatás

A rendelet alkalmazásához szükséges személyi, szervezeti, tárgyi feltételek rendelkezésre állnak.

Nemesbük, 2021. 01. 28.

**dr. Simotics Barnabás**

 polgármester